FVD on lyhenne sanoista Forward Versatile Disc ja se on taiwanilaisten kehittämä optinen media, jonka on tarkoitus kilpailla Blu-ray- ja HD DVD -levyjen kanssa.
Toisin kuin Blu-ray- ja HD DVD -levyissä FVD-levyissä käytetään punaista laseria datan lukemiseen levyltä. Dataraidan leveyttä on kuitenkin hieman kavennettu DVD-levyn vastaavasta, jolloin yhteen kerrokseen mahtuu 5.4 gigatavua dataa. Yhdellä puolella on mahdollista käyttää kolmea kerrosta, joten yhdelle puolella mahtuu maksimissa 15 gigatavua dataa.
Video pakataan VC-1-koodekilla. Tällöin kaksikerroksiselle levylle pitäisi mahtua noin 135 minuuttia 720p-materiaalia tai kolmikerroksiselle levylle 135 minuuttia 1080i-materiaalia.
Levyt tulevat todennäköisesti käyttöön vain Aasian markkinoille.